section_heading: Razdoblje diktature
paragraph_text: Kao i za mnoge druge umjetnike, pisce, pjesnike i grčke intelektualce, 1967. označava godinu preokreta i izbjeglištva. Noć 21. travnja 1967. vojni puč, kasnije nazvan poručnički stavio je točku na demokratski režim i započeo razdoblje diktature koje će trajati do ljeta 1974. Jedan od značajnijih suvremenih grčkih pjensika Giannis Ritsos uhićen je i zatočen na ozloglašenom logoru na otoku Lerosu. Iste godine, Maria Farandouri bježi iz Grčke i započinje borbu protiv vojnoga režima održavajući tisuće koncerata u cijelome svijetu postajući time jedan od glasova Otpora. Koncerte održava u Centru Johna Kennedyja u Washingtonu, u Albert Hallu u Londonu, u Operhausu u Berlinu te u pariškoj Olympiji, jednom od hramova svjetske pjesme.